Folketing
2003-11-19

Jeg forstår godt, at statsministeren ønsker her i tredje svar at tale uden om og så spørge, hvad Socialdemokratiet vil, men det er jo ikke Socialdemokratiet, der stiller op til spørgetid, det er statsministeren. Det er den sædvanlige måde at forsøge at undgå at svare på centrale spørgsmål. Derfor: Betyder det, statsministeren nu siger, at der ikke bliver tale om større eller mindre omlægninger, og at hvis mindre omlægninger påvirker folks hverdag, så bliver der ikke tale om dem?